Diari Oficial de la Generalitat Valenciana


Sumari del DOGV 6634, del 20-10-2011 (2011/10726)

Notificació de la sentència dictada en el judici de peça de mesures provisionals coetànies número 249/2011.
-----------------------------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10573


Organisme emissor
:   Jutjat de Primera Instància i Instrucció número 1 d'Alcoi

Tipus de document
:   Edicte

Notificació de la sentència dictada en el judici de peça de mesures provisionals coetànies número 249/2011. [2011/10951]  
Peça de mesures provisionals coetànies 000249/2011-B  
De: Daniel Fabián Moposita Moreno.  
Procurador: Antonio Penades Martínez.  
Contra: Ministeri Fiscal i María del Carmen Proano Campoverde.  
  
Procurador/a: -  
En aquest procediment de mesures provisionals coetànies número 249/2011 (que provenen del procés de família, guarda, custòdia i aliments fills número 170/2011), seguit a instàncies de Daniel Fabián Moposita Moreno contra María del Carmen Proano Campoverde, i sent-ne part el Ministeri Fiscal, s'ha dictat la interlocutòria de mesures que, literalment, és com segueix:  
«Interlocutòria número 182/2011  
Alcoi, 29 de setembre de 2011  
Jutgessa: Patricia Moreno Sevillano.  
Procediment: mesures provisionals 249/2011.  
Antecedents de fet  
Primer. Daniel Fabián Moposita Moreno va formular, a través de la seua representació processal, petició de mesures extramatrimonials de fills menors i va sol·licitar l'adopció de mesures provisionals derivades de l'admissió a tràmit de la demanda contra el seu cònjuge María del Carmen Proano Campoverde. Una vegada admesa a tràmit la sol·licitud, es va manar citar els cònjuges i el Ministeri Fiscal a la compareixença prevista legalment.  
Segon. La compareixença es va celebrar el dia assenyalat, amb l'assistència de la part actora. La demandada no va comparéixer i va ser declarada en rebel·lia. La part actora va realitzar les al·legacions que més li van convindre i es va procedir a la proposició de prova, i es va admetre a la part actora:  
- Documental considerada reproduïda l'aportada juntament amb la demanda i l'interrogatori del demandat amb els efectes de l'article 304 de la Llei d'Enjudiciament Civil.  
Es va admetre al Ministeri Fiscal:  
- Documental considerada reproduïda l'aportada juntament amb la contestació a la demanda i interrogatori de les parts.  
Fonaments de dret  
Primer. Estableix l'article 104 del Codi Civil que el cònjuge que propose demandar la separació/divorci del seu matrimoni podrà sol·licitar els efectes i les mesures a què fan referència els dos preceptes anteriors. En compliment de la llei, d'acord amb l'article 102, es produeixen els efectes següents: 1r. Els cònjuges podran viure separats i cessa la presumpció de convivència conjugal; i 2n. Queden revocats els consentiments i poders que qualsevol dels cònjuges haja atorgat a l'altre. Per la seua banda, l'article 103 del Codi Civil estableix les mesures personals i patrimonials que, admesa la demanda de separació, si no hi ha acord d'ambdós cònjuges aprobat judicialment, adoptarà el jutge amb audiència d'aquests. Aquestes mesures acabaran quan se substituïsquen per les de la sentència estimatòria o quan es pose fi al procediment d'una altra manera (art. 106 del mateix cos legal).  
Segon. En aquest tràmit, i sense perjudici del que es dispose de manera definitiva, en vista de la prova del judici oral, ha restat provat:  
  
1. Que María del Carmen i Daniel Fabián van mantindre una relació sentimental fruit de la qual va nàixer un fill, actualment menor d'edat.  
2. Que en l'actualitat el pare és qui s'ocupa del fill i resideix en companyia seua.  
3. Que fa més de tres anys María del Carmen va abandonar el domicili familiar.  
Ateses aquestes circumstàncies, i atés que el demandat no ha comparegut per a sostindre la seua postura ni oposar-se al que ha sol·licitat la part actora, pertoca fixar les mesures següents:   
1) Pàtria potestat.  
La pàtria potestat serà compartida entre ambdós progenitors.  
2) Guarda i custòdia.  
S'atribueix la guarda i custòdia del fill menor al pare.  
3) Règim de visites.  
En vista de la prova practicada i atés que no ha restat acreditat el tipus de relació que la mare manté amb el seu fill, ja que el demandat no ha comparegut a l'acte de la vista, i atesa l'edat del menor, el qual té actualment 15 anys, pertoca fixar un règim de visites a favor de la mare ampli i flexible, sempre en consideració de l' interés i opinió del fill, atesa la seu edat, procurant que es mantinga una comunicació fluida i que els períodes de vacances puguen gaudir ambdós progenitors de la companyia del menor per períodes iguals.  
  
4) Pensió d'aliments.  
No s'ha acreditat cap circumstància econòmica de la mare, i aquesta jutjadora desconeix si aquesta treballa o no, no obstant això i tenint en compte que la pensió d'aliments sol·licitada pel pare és la que jurisprudencialment s'estableix amb caràcter mínim, pertoca establir una pensió d'aliments a favor del fill menor de 180 euros mensuals. Aquesta quantia s'haurà d'ingressar dins dels cinc primers dies de cada mes en el número de compte que el pare determine, i s'actualitzarà anualment de conformitat a l'índex de preus de consum determinat per l'Institut Nacional d'Estadística o qualsevol altre organisme que el substituïsca.  
  
5) Despeses extraordinàries.  
Les despeses extraordinàries necessàries i les convenients per a la seua formació, si hi ha acord o autorització judicial, es pagaran a mitges. Tenen aquesta consideració les despeses de salut no incloses dins de l'assegurança mèdica (dentistes, òptics i protètics) i altres de caràcter extraordinari, sempre que hi haja consentiment dels cònjuges. No tenen la consideració d'extraordinàries les despeses de matrícula, els llibres i el material escolar, les quals s' inclouen dins de la pensió d'aliments.  
  
Tercer. En matèria de costes no s'observen motius per a una imposició especial.  
  
Atés el que s'ha exposat,  
Dispose: Dispose les mesures següents:  
1) Titularitat i exercici de la pàtria potestat.  
La pàtria potestat serà compartida entre ambdós progenitors.  
2) Guarda i custòdia.  
S'atribueix la guarda i custòdia del fill menor al pare.  
3) Règim de visites.  
Pertoca fixar un règim de visites a favor de la mare ampli i flexible sempre en consideració a l'interés i opinió del fill, atesa la seua edat, procurant que es mantinga una comunicació fluida i que els períodes de vacances puguen gaudir ambdós progenitors de la companyia del menor per períodes iguals.  
  
4) Pensió d'aliments.  
Pertoca fixar una pensió d'aliments a favor del fill menor per un import de 180 euros mensuals. Aquesta quantitat s'haurà de pagar per mesos anticipats i dins dels primers cinc dies de cada mes, a partir de la data d'aquesta resolució, en el número de compte que el pare determine. Aquesta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca.  
  
  
5) Despeses extraordinàries.  
Les despeses extraordinàries necessàries i les convenients per a la seua formació, si hi ha acord o autorització judicial, es pagaran a mitges. Tenen aquesta consideració les despeses de salut no incloses dins de l'assegurança mèdica (dentistes, òptics i protètics) i altres de caràcter extraordinari, sempre que hi haja consentiment dels cònjuges. No tenen la consideració d'extraordinàries les despeses de matrícula, els llibres i el material escolar, les quals s' inclouen dins de la pensió d'aliments.  
  
No es fa un pronunciament exprés a costes.  
Contra aquesta resolució no es pot interposar cap recurs.  
Aquestes mesures acabaran quan se substituïsquen per les de la sentència estimatòria o quan es pose fi al procediment d'una altra manera, article 106 del Codi Civil).  
Així ho mane i firme».  
I atés que la demandada esmentada, María del Carmen Proano Campoverde, es troba en parador ignorat/desconegut, expedisc aquest edicte a fi que valga de notificació de forma deguda.  
  
Alcoi, 29 de setembre de 2011.- La secretària judicial: Lidiana Anduix Serra.